בנימין אבניאל

בנימין אבניאל (גטשטיין) (1 בנובמבר 1906 - 18 ביוני 1993) היה חבר הכנסת בסיעת תנועת החרות.

ביוגרפיה 
אבניאל נולד בירושלים. הוא למד בחדר ולאחריו בבית מדרש למורים בירושלים. הוא המשיך ללימודי חינוך ומדעי החברה באוניברסיטת בריסל והיה בעל תואר דוקטור למדעי החברה ולכלכלה.

הוא פרסם את הספרים: "בעיית הערבים בארץ ישראל" (תל אביב, 1936), "בעיית הקאנטונים בעובדות, מספרים והשערות", "דמוקרטיה מול דיקטטורה" ו"בעיות העבודה בארץ".

בשנת 1951 נבחר לכנסת ה-2 בסיעת חרות וכיהן כח"כ ברציפות עד 1969 (הכנסת השישית), בכנסות החמישית-השישית הוא היה נציג של גוש חירות ליברלים. במהלך כהונתו בכנסת היה חבר בוועדת הכלכלה וישב בראשה במשך 4 כנסות, כמו כן היה יושב ראש ועדת השירותים הציבוריים בכנסת השנייה. הוא היה חבר בוועדת העבודה ובועדת החוקה, חוק ומשפט בכנסת השנייה.

קישורים חיצוניים
 

חברי כנסת מטעם חירות
אנשי היישוב ילידי הארץ
חברי הכנסת השנייה
חברי הכנסת השלישית
חברי הכנסת הרביעית
חברי הכנסת החמישית
חברי הכנסת השישית
יושבי ראש ועדת הכלכלה
יושבי ראש ועדת השירותים הציבוריים
חברי הכנסת: אנשי מחקר ואקדמיה
ישראלים שנולדו ב-1906
ישראלים שנפטרו ב-1993